Inxhinieri i karrikes së invalidit - 2004-08-02
Ralf Hotchkiss, është personi më i rëndësishëm i Whirlwind Wheelchair International, një rrjet ndërkombëtar që merret me ndërtimin e ka
Në fëmijëri, Ralf Hotchkiss ishte një djalë i gjallë që lunte si gjithë të tjerët, grumbullonte dhe krijonte objekte si gjithë bashkëmoshtarët e tij. Ky shkencëatar i ri me perspektivë është sot inxhinier mekanik në Oakland të Kalifornisë. Por disa mund të thonë se ishte një aksident me motorçikletë në vitn 1966 që e bëri atë t’i hynte këtij profesioni. Dhe që prej atëhere ai filloi të ndërtonte karike invalidi e t’u mësonte edhe të tjerëve t’i ndërtonin ato. Kërkimet e çuan Ralfin në Nikaragua. Kariket e invalidit që ne ndërtojmë në perëndim janë shumë të kushtueshme dhe shpesh të mëdha dhe praktikisht të papërdorëshme në praktikën e përditëshme. Whirlwind Wheelchair International u krijua në Universitetin shtetëror të Kalifornisë në San Francisko. Që prej fillimit qëllimi kryesor i këtij rrjeti ishte të ndihmonte njerëzit që kishin nevojë për to kudo në botë të jetonin në mënyrë të pavarur, t’u mësonin atyre, veçanërisht në vendet në zhvillim që t’i projektonin, ndërtonin dhe riparonin ato vetë. Dr. Peter Pfaelzer (Fells-zer) është një nga kolegët e Ralf-it në San Francisko. Whirlwind Network punon tani në më shumë se 40 vende të botës, shumica vende në zhvillim. Një nga qëllimet kryesore të misionit të Whirlwind është të ndihmojë njerëzit që ndërtojnë dhe përdorin kariket të hapin biznese për prodhimin dhe shpërndarjen e karikeve të invalidit për ata që kanë nevojë. Ralfi, Peteri dhe Whirlwind përpiqen vazhdimisht ta zgjerojnë rrjetin dhe të prëmirësojnë strukturën e karikeve të invalidit, një mision, siç thonë ata, që nuk do të marrë fund kurrë.